**TOKAJI GRÓF SZÉCHENYI ISTVÁN KÖZÉPISKOLAI KOLLÉGIUM**

**ÖKO-MUNKACSOPORT MUNKATERVE**

**2019/2020**

**Öko-munkacsoport tagjai**

**Gaál Erika** Ökoiskolai koordinátor

**Jász István** Kollégiumi nevelőtanár

**Kecskés Istvánné** Kollégiumi nevelőtanár

**Ladinszki Tünde** Intézményvezető

**László Olga** Kollégiumi nevelőtanár

**Májerné Blanár Katalin** Kollégiumi nevelőtanár

**Nagyné Veréb Ágnes** intézményvezető helyettes

**Rezsu Krisztián** Kollégiumi nevelőtanár, DÖK patronáló tanár

**Takács Gergely** Kollégiumi nevelőtanár

**Tartalom:**

1. Alaphelyzet
2. Általános célok
3. A három éves terv főbb elemei
4. Munkaterv2019-2020

Mottónk:

“A világ, amit teremtettünk a gondolkodásunk eredménye; nem lehet megváltoztatni gondolkodásunk megváltoztatása nélkül.”

(Albert Einsten)

1. **Alaphelyzet**

Intézményünk a Tokaji Gróf Széchenyi István Középiskolai Kollégium, a Bajcsy- Zsilinszky Endre út 15- 17. szám alatt, Tokaj városban működik. Kollégiumunk fenntartója és működtetője a Szerencsi Tankerületi Központ. Létezésünkhöz, tevékenységünkhöz nemzetközi viszonylatban is páratlan környezet áll rendelkezésünkre. Igen eltérő tulajdonságú tájak metszéspontjában, a Tokaji-hegy lábánál, a Tisza és a Bodrog összefolyásánál épített létesítmény diákjai mindannyian a SZSZC Tokaji Ferenc Gimnázium és Szakgimnázium tanulói. Vonzási körzetünk nagy, több mint 40 településről verbuválódnak diákjaink. A kb. 170 fős tanulói létszám ellenére törekszünk családias légkör megteremtésére, a kollégista diákok magatartásának, attitűdjének, érzelmi viszonyulásainak alakítására. Célunk olyan értékrend kialakítása, amely felnőtt életükben segíti őket környezettudatos döntések meghozatalában és felhasználhatják majd leendő munkahelyükön, otthonukban. Gyakran tapasztaljuk, hogy az otthonról hozott szokásokon, beállítódásokon nagyon nehéz változtatni. Mégis törekszünk gyermekeinknek megadni azt az esélyt, hogy felnőttként képesek legyenek mindennapjaikat másként élni, törődjenek cselekedeteik embertársaikra ható következményeivel.

Kollégiumunk második alkalommal pályázik majd az „Ökoiskola” címre, ezért tehát széleskörű összefogásra van szükség a diákok, pedagógusok és technikai dolgozók között annak érdekében, hogy a mindennapi életben hitelesen képviselhessük a fenntarthatóság értékét.

1. **Általános célok:**

* Fokozatosan és folyamatosan neveljük diákjainkat mértékletességre, takarékosságra.
* Új értékrendszerre nevelés a környezet erőforrásainak kíméletes használatával.
* Törekvés arra, hogy kollégiumunk olyan intézménnyé váljon, ahol a belső terek hangulatosak, növények díszítik azokat, illetve barátságos faliújságok, tablók, az udvaron pedig padok állnak rendelkezésre, hogy néhány foglalkozás akár kint – természetes körülmények között – is megtartható legyen.
* Felelős hulladék kezelési szemléletmód kialakítása a kollégium lakóiban
* Egészséges életmód iránti igény fejlesztése higiéniai szokások kialakításával, sporttevékenységgel.
* A tanulók életmódjában a természet tisztelete, a károk megelőzésére való törekvés váljon meghatározóvá.
* A tanulók kapcsolódjanak be közvetlen környezetük hagyományainak, értékeinek megőrzésébe, gyarapításába.

1. **A három éves terv főbb elemei**

Az Ökoiskolai program továbbfejlesztése több diák és pedagógus kolléga bevonásával.

Környezeti problémáinkból adódó feladataink meghatározása:

* A lakószobák tisztán tartására, a berendezések megóvására, a pazarlás felismerésére és megszüntetésére (mint a feleslegesen égő villanyok, elzáratlan csapok, nyitva hagyott ablakok) nevelés.
* Diákjaink környezetbarát szemléletét formáljuk a rontott illetve feleslegessé vált A4-es papírok újrahasznosításával az irodai és nyomtatási munkákban, a tanulók felzárkózatásában, korrepetálásában.
* Környezetért felelős életvitel kialakítása, formálása a szemét összeszedésével és konténerekbe való kihordásával, a PET palackok szelektív gyűjtésével.
* A károkozásban együttműködésre és felelősségvállalásra nevelés, törekvés a megelőzésre

Tevékenységközpontú programok:

* Projekthetek (Széchenyi témahét, egészséghét, pénzhét, fenntarthatóság témahét) szervezése
* Megemlékezés a „jeles napokról” (Állatok világnapja, Víz világnapja, Föld napja) programokkal és kiállítások szervezésével.
* A tanulók érdeklődését, igényeit figyelembe véve az informális nevelésben egyre többféle lehetőség felkínálása:
  + Madáretetési tevékenység
  + Önálló tanulói feladatok a jeles napok kapcsán (fotózás, plakát készítés, téma önálló vagy csoportos feldolgozása)
  + Környezetvédelmi program (kollégium zöldítés)
  + Környezetvédelmi akcióban való részvétel (pl.: TeSzedd! akcióban való részvétel, takarítás az épület körül)
  + Jeles naphoz kapcsolt kiállítás (Víz Világnapja)
  + Zöld események megjelentetése a kollégium honlapján
  + Vetélkedők, versenyek (Magyar Kultúra Napja)
  + Kirándulások, séták
  + Kézműves foglalkozások
  + Energiakommandó szervezése, működtetése

Az ÖKO-munkacsoport minden hónap második hetében megbeszélést tart.

**A 2018/2019 tanév munkaterve**

|  |  |  |  |  |
| --- | --- | --- | --- | --- |
| **Dátum** | **Tevékenység** | **Felelős** | **Résztvevők** | **Mutatók, sikerkritériumok** |
| Szeptember | Az ökoiskolai munkaterv elkészítése a 2019/2020-as tanévre | Gaál Erika | ökoiskolai munkacsoport | a vázlat 2019. juliusban készült és szeptemberben módusult |
| Szeptember | A „Tiszta szoba” verseny elindítása és az Ökokommandó működtetése a DÖK keretében (világítás, vizesblokkok, ajtók – ablakok, dohányzás, szemetelés ellenőrzése) | Gaál Erika  László Olga  Ladinszki Tünde | koll. vezetőCsoportok pontozó tagjai, ökokommandótagjai | A pontozás és az ökokommandó folyamatosan működik, havonta és félévente értékekünk |
| Szeptember | Tanulói önkiszolgálói munkák megszervezése (ügyelet, takarítás) | Csoportvezető nevelő tanárok | Csoportvezető nevelő tanárok | A diákok részt vesznek az önkiszolgálói munkákban, alkalmanként két fő |
| Szeptember 30- október 4. | A „Világ legnagyobb tanórája” programban való részvétel | Gaál Erika  Ladinszki Tünde | Gaál Erika és a 4. csoport | 22 fő diák vett részt első alkalommal a VLT programján |
| Szeptember | A kollégium honlapján való megjelenés | Ladinszki Tünde  Gaál Erika  Rezsu Krisztián | Rezsu Krisztián | Folyamatos feltöltés |
| Szeptembertől folyamatos | PET palack és kupakgyűjtés, szelektív papírgyűjtés  „Taposd laposra!” | Minden csoportvezető nevelőtanár | Öko munkacsoport, minden kollégista | A ZHK adott időközönként szállítja el a szelektíven gyűjtött pet palackokat |
| Szeptembertől folyamatos | Virággondozás  A kollégium belső udvarának helyreállítása nevelőkkel, diákokkal, szülői segítséggel | Csoportvezető nevelőtanárok  Ladinszki Tünde | Kollégiumi csoportok, nevelőtanárok | Egyre több szilencium termünk válik „virágossá, zölddé” |
| Október 4. | Állatok Világnapja, poszterkészítés, természetfotók | Gaál Erika | Diákok | Csoportonként néhány tanuló, akik rajzokat készítettek |
| Október | Őszi séták a városban | Csoportvezető nevelőtanárok | Kollégiumi csoportok | Csoportfoglalkozásokon séta a városban, nevezetességek, látnivalók megfigyelése |
| Október-November | Öko-faliújság verseny: minél több újrahasznosított anyagból készüljön dekoráció | Gaál Erika | Csoportvezető nevelőtanárok, csoportok diákjai | Minden tanulószobában készült dekoráció újrahasznosított anyagokból |
| Októbertől folyamatos | A szilencium ne kezdődjön szemetes teremben és a szilencium végén a nevelőtanárok szedessenek szemetet. | Csoportvezető nevelőtanárok | Tanulói csoportok | a szilencium teremben tanuló diákok gondoskodnak a rendről és tisztaságról |
| Október | A fenntarthatósággal kapcsolatos kis könyvtár kialakítása a 141-es tanulóban | Gaál Erika | Gaál Erika | A 4-es csoportból egy 6 fős csapat |
| Október-április | A kollégium gázfogyasztásának folyamatos figyelemmel kísérése, kimutatások készítése | Jász István | Jász István | Informatikus tanulók segítségével grafikonok készülnek |
| Október 25 | Töklámpás faragó verseny a kollégiumban | DÖK patronáló tanár | Csoportvezető nevelőtanárok | Részt vett csoportonként 4-6 fő |
| Októbertől folyamatos | A kollégium környékének takarítása csoportonként | Nevelőtanárok | Nevelőtanárok | Takarítás a kollégium körül |
| November 15-től | Madáretetők kihelyezése a kollégium előtt és az udvarán, a madarak etetésének megkezdése közösségi szolgálat kereretében. | Jász István | Jász István  Portások,  diákok | A madáretetők folyamatos feltöltése 4-5 fős csoporttal |
| November.11-24 | Egészség-hét, plakátkészítés:  futás, teakészítés, fittness torna dietetikus előadása, fitball látogatás az ecetgyárba, szendvicskészítés gyümölcssalátakészítés | Kecskés Istvánné | Kollégiumi csoportok | a kollégisták 100 5-a vett részt a rendezvényen |
| December 2. | Adventi díszítés, készülődés: ajtók, ablakok díszítése | Csoportvezető nevelőtanárok | Kreatív szakkör, kollégiumi csoportok | A tanulók kb. 40 %- vett részt a diszítésben |
| December | Karácsonyváró kézműves foglalkozások újrahasznosítható anyagok felhasználásával  Kollégiumi karácsony | Nagyné Veréb Ágnes  Ladinszki Tünde  Rezsu Krisztián  Nevelőtanárok | Csoportvezető nevelőtanárok, csoportok | A környezeti nevelés szép példája a tanulószobák dekorációja saját készítésű dísz és használati tárgyakkal |
| Január 22. | Magyar Kultúra Napja: vetélkedő | Ladinszki Tünde | Évfolyamok közötti versengés | Együttműködés, tehetséggondozás |
| Január | Téli séták: „Jégbe zárt világ-befagyottvizes területek vizsgálata | Csoportvezető nevelőtanárok | A kollégium diákjai | Élménynyújtás |
| Január-február | A madáretetők folyamatos feltöltése, a madarak megfigyelése | Jász István | Jász István  Portások  Diákok  Gaál Erika | A diákok továbbra is részt vesznek ebben a tevékenységben |
| Február | Ökoiskolai munka elsőfélévi értékelése: a „Tiszta szoba” verseny értékelése és az Ökokommandó beszámolója | DÖK  Gaál Erika | Ladinszki Tünde  A kollégisták 100 %-a | Jutalmak: könyv vagy 2000 Ft/fő |
| Február 25 | Farsangi szokások ápolása | Rezsu Krisztián, Májerné Blanár Katalin | Nevelőtanárok, kollégisták | Tombolatárgyak gyűjtése farsangi játékok, jelképes jelmezek, fánksütés |
| Március 22. | Víz világ napja - Fotó pályázat meghirdetése, kiállítás megnyitása (Gyere kék pólóban!) | Ladinszki Tünde  Nagyné Veréb Ágnes | Diákok, nevelőtanárok | Fotók készítése, fényképek, kiállítás |
| Március | Víz világnapi ökofaliújság csoportonként | Csoportvezető nevelőtanárok | Diákok | Rajzok, fotók, festmények |
| Március | Látogatás az Észak-magyarországi Vízügyi Igazgatóságnál, a Tokaji Szakmérnökség feladatainak megismerése | Jász István  Gaál Erika | A kollégium tanulói | Fotók a látogatásról, a diákok képesek értelmezni a fenntarthatósággal kapcsolatos problémák komplex |
| Március 30. | Kapcsolódás a Föld Órájához: 20 óra 30 perckor a folyosókon lekapcsoljuk a villanyt | Csoportvezető nevelőtanárok | Minden kollégista | A diákok ne csak problémákat ismerjenek meg, hanem lehetséges megoldásokat is. |
| Március április. | Teszedd! akcióban való részvétel | Ladinszki Tünde Csoportvezető nevelőtanárok | A kollégista diákok, nevelőtanárok | Együttműködésen alapuló közös tevékenység megvalósítása |
| Április 20-24. | Fenntarthatósági témahét megszervezése, lebonyolítása | Gaál Erika | A kollégista diákok, nevelőtanárok | Aktív részvétel a fenntarthatósággal kapcsolatos témahéten |
| Április | Közös főzés | DÖK  Nevelőtanárok | Minden diák és nevelőtanár | A közösség fejlesztés egyik színtere, együttműködés, tolerancia fejlesztése. A kollégium minden lakója részt vett az eseményen. |
| Május 10. | Megemlékezés a Madarak és Fák Napjáról csoportokban | Gaál Erika | Minden kollégista és nevelőtanár | A 2020 év fája és madara szavazás eredményének megismertetése, filmnézés |
| Június 5. | Környezetvédelmi világnap: összefoglaló az éves környezetvédelmi tevékenységről, | Gaál Erika | nevelőtanárok, dök | Értékelés |